5ê êlule de Efrîn de teqayîşêk qewimîyabi. Dewleta tirke ya îşxalkere zî îdîa kerdbî ke YPGyî no hêriş kerd. Merkezê Îrtîbatî û Çapemenîye yê YPGyî derheqê îdîayanê dewleta tirke de eşkerayîyêke daye.
Eşkerayîye de wina ame vatene: ''Dewleta tirke ya îşxalkere û cergê ci Efrîn de her roje hêriş û qirkerdişan kenê. Îşxalkerî hem demografî vurnenê, hem xoza qetil kenê, hem qirkerdişê neweyî kenê.  Komê cergan her roje kewenê pê, şarê herêmî rê teda û zorbazîye kenê. Kesê ke vera nê îşxalî têgêrenê kişîyenê. Dewleta tirke ya îşxalkere û cergê ci bi xo nê qirkerdiş û hêrişan kenê la seke hêzê ma kenê mojnenê.
5ê êlule de Efrîn de teqayîşêk qewimîya. No teqayîş hetê Wezaretê Pawitişî yê dewleta tirke ra seke hêzanê ma ra ameyo kerdene ame mojnayene. Nê îdîayê dewleta tirke raşt nîyê. Armanê xeber û eşkerayîyanê winasênan şero psîkolojîk o. Ganî şarê ma û rayaumûmîya dinya pê nê eşkerayîyan bawer nêkerê.''
